**164/2021. (VI.14.) „kt.” sz. határozat**

**a „Karcag város 2. számú öblözetének csapadékvíz elvezetése” című pályázattal összefüggő döntés meghozatalára**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és f) pontjaiban biztosított jogkörében eljárva, a Magyarország helyi önkormányzatairól szóló 2011. évi CLXXXIX. tv. 10. § (1) bekezdése és 13. § (1) bek. 11. pontja, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján, figyelemmel a közbeszerzésekről szóló 2015. évi CXLIII. törvény rendelkezéseire, az alábbiak szerint dönt:

1. Karcag Városi Önkormányzat (a továbbiakban: Önkormányzat) „Karcag város 2. számú öblözetének csapadékvíz elvezetése” címmel TOP-2.1.3-16-JN1-2021-00014 azonosító számon pályázatot nyújtott be 799 999 000,- Ft vissza nem térítendő, 100 %-os támogatási intenzitású támogatás elnyerésére. A pályázat benyújtására a Terület- és Településfejlesztési Operatív Program keretében kiírt „Települési környezetvédelmi infrastruktúra-fejlesztések” című TOP-2.1.3-16 kódszámú pályázati felhívás alapján került sor.
2. Az Önkormányzat kinyilatkozza, hogy nyertes pályázat esetén a támogatás összege, maximum 799 999 000,- Ft, a 2021. évi költségvetési rendelet módosításakor beépítésre kerül a tervezetbe.
3. A Képviselő-testület az 1. pontban meghatározott pályázathoz kapcsolódóan és azzal összefüggésben jelen határozat meghozataláig megtett intézkedéseket jóváhagyja és felhatalmazza a Karcag Városi Önkormányzat Polgármesterét, hogy az 1. pontban meghatározott pályázati eljárással összefüggő közbeszerzési, hatósági és egyéb eljárásokat megindítsa, jognyilatkozatokat megtegye, dokumentumokat beszerezze, szerződéseket és azok esetleges módosításait megkösse.

Felelős: Szepesi Tibor, polgármester

Határidő: folyamatos

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Jegyzője, helyben
3. Karcagi Polgármesteri Hivatal Költségvetési és Adó Iroda, helyben
4. Karcagi Polgármesteri Hivatal Jegyzői Iroda, Gazdálkodási és Kistérségi Csoport, helyben
5. Karcagi Polgármesteri Hivatal Aljegyzői Iroda, Szervezési Csoport, helyben
6. Karcagi Polgármesteri Hivatal Jegyzői Iroda, jogi és gazdasági koordinátor, helyben

Karcag, 2021.június 11.

|  |  |
| --- | --- |
|  | **(: Szepesi Tibor :)** |
|  | polgármester |